**ANALIZA REZULTATA NASTAVE NA DALJINU**

**- RODITELJI 5. RAZREDA-**

1. **Pozitivne strane nastave na daljinu**
* Dijete ne mora rano ustajati i može uzeti pauzu kada želi
* Pozitivno je to da dijete ima pristup internetu i može istraživati.
* Djeca su kod kuće.
* Djeca će steći neke informatičke vještine koje će mu kasnije koristiti u životu.
* Učenici se uče samostalnosti, moraju si bolje organizirati vrijeme, upoznaju nove alate učenja.
* Roditelji mogu dobiti potpunu sliku koliko se njihovo dijete trudi u učenju i u kojim predmetima se bolje snalazi a u kojima slabije.
* Pozitivno je što su izolirani i zaštićeni od mogućeg širenja virusa
* Vise sudjelovanje roditelja u praćenju nastave.
* Djeca su shvatila da je ipak ljepše u školi ,nego kod biti kod kuće toliko dugo.
* Da djeca uče i ne zaostaju sa gradivom ,rješavaju testovi i dobivaju ocjene.
* Učenik može prilagoditi rad svojim potrebama i sposobnostima. Rokovi ipak postoje ali dovoljno je vremena da se sve odradi.
* Njihova odgovornost u ovakvoj situaciji.
* Susretljivost i razumijevanje profesora
* Vise vremena za rješavanje zadataka.
* Veća samostalnost, više slobodnog vremena.
* Bolje nauče kod kuće nego u školi jer koliko god uče u školi kad dođu kuci još bar 3-4 sata moramo učit s njima da bi savladali gradivo.
* Sudjelovanje u potpuno novoj vrsti obrazovanja te ponavljanje informacija koje smo već zaboravili.
1. **Negativne strane nastave na daljinu**
* Roditelj je potreban za pomoć djetetu. Ako roditelj radi ili je odsutan nailazimo na problem.
* Teško im je shvatiti neke zadatke.
* Praćenje svih nastavnih zadataka odjednom.
* Svaki profesor želi voditi nastavu preko svog kanala umjesto da postoji jedinstveni kanal. Slabo se djeci objašnjava. Mi, roditelji većinu vremena provodimo s djecom za knjigom jer ne shvaćaju gradivo. Prvo mi moramo sami naučit da bi oni znali a rokovi su kratki za izvršenje....
* Nedovoljna koncentracija i manjak usredotočenosti na nastavne predmete!
* U nekim predmetima gradivo nije objašnjeno a od djece se traži da riješe veliku količinu zadataka u kratkom roku.
* Nejednaki uvjeti rada kod djece, nedovoljna pripremljenost djece za mnogobrojne platforme koje u radu koriste učitelji ( sad je situacija mnogo bolja, ali u početku su djeca bila frustrirana zbog mnogobrojnih novosti ).
* Rješavanje testova, koji smatram ne mogu bit korektni kao oni pisani u škol.i
* Slaba komunikacija (gotovo nepostojeći odnos) s nastavnicima.
* Nepripremljenost gradiva (ne svi predmeti!), kad se lekcija svodi na: pročitaj u udžbeniku i riješi RB.
* Nedovoljna samostalnost u radu (koja se pretpostavlja, a dosad, u redovnoj školi, nije bila ni pretjerano poticana niti potrebna)
* Loš uvid u program i zadatke
* Nastava zahtjeva previše vremena i angažmana
* Prevelika fokusiranost na vlastiti predmet
* Slaba komunikacija s drugim nastavnicima / obzirnost prema drugim predmetima (to je dojam)
* Nekada se ne može spojit na virtualne udžbenike.
* Bez žive riječi učitelja, djeci često ostane nejasna neka materija, te traže pomoć roditelja u objašnjavanju.
* Nezainteresiranost djece javlja se nervoza što uzrokuje poteškoće u radu.
* Interes za neke predmete pada jer ipak ništa ne može zamijeniti predavanje učitelja i interakciju sa učenicima.
* Nejasnoće u pojedinim predmetima.
* To što roditelji nakon posla provode cijelo poslijepodne u radu s djetetom ukoliko žele da bude uspješno.
1. **Smatrate li da će učenik dobiti dovoljno znanja nastavom na daljinu? Obrazložite odgovor!**

N=27/ 11 da 5 ne znam 11 NE

**DA**

* Ako je dijete odgovorno prema radu onda nije bitno na kakav se način nastava izvodi.
* Ovakva nastava je puno jednostavnija i manje komplicirana.
* Moje dijete je u poziciji da mu mogu pomoći kad zatreba jer radim od kuće i imam dovoljno znanja da mu mogu pomoći. Osim toga, učitelji se jako trude da savladaju gotovo svo gradivo koje su planirali kurikulumom.
* Učitelji šalju dovoljno materijala za svaki predmet, poneki se javljaju video pozivom, pitaju djecu i djeci objašnjavaju gradivo kao i na nastavi školi.
* U ovakvom obliku nastave samo se rješavaju zadaci i kvizovi, bez objašnjavanja kako doći do rješenja nekog zadatka

**NE**

* Nije isto biti na nastavi u školi i biti i raditi nastavu kod kuće! Previše je opušten , bolje sluša i skoncentriran je na nastavi u školi nego ovako. Ovako samo nize slabije ocjene i srozava si prosjek ocjena!
* Gradivo nije razrađeno i objašnjeno u cijelosti
* Velikim dijelom su učenici prepušteni sami sebi te ne mogu obraditi količinu gradiva koju bi obradili u normalnim uvjetima u školi. Smanjeno gradivo mogu donekle obraditi, ali to je upravo to – smanjeno gradivo i samo po sebi nedovoljno. Djeca još nisu dovoljno savladala rad na računalu kako bi nastava tekla bez poteškoća, a svaka poteškoća ih koči.
* Nekada nedovoljno objasne zadatak
* Virtualna nastava ne može zamijeniti fizičku nastavu.
* Od takve škole će dobiti jako malo znanja, ali teret za to podnose roditelji.
* Dijete samo riješi zadaću i to je to, učenja nema.

**NE ZNAM**

* Teško je to za procijeniti.
* Uz veliki angažman roditelja, inače ne.
* Smatram da će učenici dobiti kvalitetnu osnovu tijekom nastave na daljinu, ali će im nedostajati dodatni primjeri i demonstracija koju im učitelji pružaju tijekom prave nastave.
* Neke stvari se ne mogu na daljinu npr. Matematika i mislim da se dosta toga upamti slušanjem na satu i ipak uživo popričati i razjasniti s učiteljem je ipak lakse. Trude se i ovdje maksimalno ali uživo je uživo...
* Svima nama ovo je novo. Ja kao roditelj nastojim biti uvijek na raspolaganju svome djetetu ali nemam dovoljno pedagoškog znanja.
* Kad su na nastavi slušaju predavanje učitelja što im puno više znači nego kad samostalno uče iz udžbenika
* Neko gradivo je dosta teško i bolje se objasni u školi.
1. **Jeste li spoznali koliko ima vaše dijete razvijene radne navike? Obrazložite odgovor!**

N=27/ 26 DA i 1 NE

**DA**

* Dijete je aktivno i sa radošću piše zadaću.
* Pokušava pratiti i rješavati sve nastavne zadatke.
* Brine se o tome da se samostalno uključi u nastavu i da je aktivan tijekom nastave.
* Ima dovoljno vremena ali ne obavlja svoje zadatke kako bi trebao!
* Dijete se redovito priprema za nastavu idućeg dana uz pomoć roditelja.
* Načinom na koje si planira vrijeme izvršavanja zadataka i pravljenje bilježaka dokaz su mi da su radne navike razvijene.
* Da, vidim da još povremeno treba poticaj za rad i pomoć
* "Bolje sam spoznao. Već neko vrijeme (više godina) me muči činjenica da dijete nema dovoljno razvijene radne navike – pogotovo samostalne. Dio odgovornosti je sigurno i na nama roditeljima, ali dijete do sada nije naučilo kako se uči – a to je ipak osnovna zadaća škole. Meni je to kroz godine njenog školovanja bilo čudno, ali su svi moji upiti o tome kako dijete napreduje bili odgovoreni s: ma ona je jako dobra. I ocjene su to pokazivale. Mislim da je sve bilo 5.0 do sad.
* Sada, kad ja nadzirem proces učenja vidim da joj to jako fali. Ona jako puno toga očito pokupi na nastavi – koje sada u principu nema – tako da joj je ostalo osloniti se na samu sebe i svoje nerazvijene sposobnosti. I naravno na nas roditelje koji za to nismo niti osposobljeni, a zapravo niti nemamo dovoljno vremena da se u potpunosti posvetimo predavanju svih predmeta."
* Napiše zadaće kada ih dobi
* Potvrdilo se da u predmetima koji ga zanimaju bez problema se koncentrira i rješava bez asistencije a u ostalima pokazuje brzopletost sto dovodi do pogrešaka
* Spoznala sam da dijete sporije radi u kućnim uvjetima
* Odgovorna je i samostalna, na vrijeme rješava zadatke i ponekad ima poteškoća.
* Moje dijete i dalje treba poticaj da bi svoje zadatke korektno izvršila.
* Znali smo to i ranije. Radi i uči samostalno kao i dok pohađa nastavu. Zatraži pomoć kad nešto ne razumije i ne zna.
* Moje dijete ima razvijene radne navike, ali bez moje pomoći vrlo teško razumije gradivo.
1. **Smatrate li da imate podršku razrednice? Obrazložite svoj odgovor!**

N=27/ 25 da 2 ne znam

* Razrednik je na raspolaganju.
* Podrška je dobra, ali ne mijenja situaciju
* Razrednica je spremna u svakom trenutku na suradnju. Možemo ju kontaktirati vezano za bilo koji problem i pravovremeno nas obavještava o svim novostima nastave na daljinu.
* Razrednik je osoba puna razumijevanja. I sve mu se može objasnit. Uvijek je tu, za pomoć.
* Razrednik redovito komunicira sa nama i znam da mu se uvijek mogu obratiti ako imam problem ili neku nejasnoću.
* Suradnja razrednika je vrlo dobra i na dnevnoj bazi.
* Vrlo se cesto interesira za učenike i prati njihov napredak. Često daje obavijesti i upute koje su vrlo važne i puno pomažu prilikom održavanja nastave na daljinu.
1. **Imate li podršku predmetnih učitelja? Obrazložite svoj odgovor!**

N=27/ 25 DA i 2 NE znam

* Uvijek su dostupni za komunikaciju, ali ne odnosi se na sve učitelje.
* Podrška je dobra, ali nije dovoljna da bi dijete usavršilo novo gradivo.
* Dijete putem chata može komunicirati sa svakim učiteljem. Jako se trude pojasniti sve što je djetetu nejasno.
* Svaki profesor daje maksimum sebe..
* Većina učitelja je prisutna online kad god je učenicima potrebno, čak i u večernjim satima.
* Svi se učitelji maksimalno se trude objasniti nejasnoće za nastavu na daljinu.
* Sa učiteljima komuniciram preko djeteta ali to je jako malo. Uglavnom to prepuštam djetetu jer smatram da je to njena obveza. Da se pojavi neki problem obratila bih se prvo razredniku.
* Na svaki učenikov upit predmetni nastavnici dali su odgovor. Do sada niti jedan puta još nismo bili ignorirani.
* Predmeti nastavnici ne komuniciraju s roditeljima.
* Uglavnom smo s većinom učitelja u kontaktu te zajedno rješavamo nejasnoće.

**7 . Ima li nešto što bi dodali?**

Ubaciti video pozive za održavanje sata.

"Ima dosta toga što bi trebalo definirati, poboljšati. Evo nekih konkretnih prijedloga:

* Količina gradiva:

Ima nastavnika koji dobro postave svoje predmete i dijete (uglavnom) uspije odraditi zadatke u zadanom vremenu. Nije problem ako se ne stigne baš u 45 minuta, ali nastava za jedan školski sat nikako ne bi smjela trajati duže od 50 minuta i to ne bi smjela biti stalna praksa (previše gradiva uvijek iz istog predmeta). Ono što je tu problematično je da ne postoji mogućnost zadane zadatke „ostaviti neodrađene“ ukoliko se nisu uspjeli riješiti. To dovodi do odugovlačenja zadataka – nekad i danima. Koliko sam uspio shvatiti u standardnoj školskoj praksi je da se planirani zadaci iz neke lekcije, koji se u školi nisu uspjeli odraditi, zadaju za domaću zadaću + dodatna domaća zadaća – a to ni inače nije praksa koja bi bila u redu. Sada djeca moraju samostalno sve poslove oko lekcije odraditi. Treba im dati predaha – to s čime su ona sad suočena je teško! Mi roditelji ih moramo stalno animirati kako bi odrađivali to što trebaju.

* Uvid u gradivo za roditelje:

Roditelji su se sada našli u poziciji da moraju, uz sve svoje druge obveze (posao – koji nama zasad još nije stao i razne druge obveze) podučavat i animirat djecu cijeli dan (bez toga od škole ne bi bilo ništa). Puno bi nam bilo olakšano kada bismo imali konkretan uvid u zadatke djece. Moguće je da bi bilo dovoljno kada bismo imali vlastiti (roditeljski) pristup aplikaciji Teams i njihovim kanalima. Ovako, kada ja idem gledat preko njenog Teamsa koje zadatke ima i tako označim kanal „pročitanim“ ona više ne vidi ima li koji novi zadatak. Na taj bi način možda mogli i popraviti komunikaciju s predmetnim učiteljima. Još bi možda bilo bolje kada bismo mogli dobiti (npr. na e-mail, tijekom vikenda, petak popodne ili najkasnije do ponedjeljka do 8:00) kompletan popis zadataka za taj tjedan prema predmetima. Jednostavno da na jednom mjestu imamo što treba napraviti i do kad.

* Raspored i predmetni zadaci:

Na početku nastave na daljinu, bilo je rečeno da će se raditi prema školskom rasporedu. To se uglavnom poštuje što se tiče predmeta koji su taj dan na rasporedu (osim par iznimaka koje su se dogodile). Ono što je problematično je da neki nastavnik „upadne“ u sat drugog nastavnika što ni u klasičnoj nastavi nije uobičajeno. Tako su npr. danas, djeca imala najavljen ispit iz matematike u 9:00. Prvi sat (od 8:15-9:00) je vjeronauk – to za moje dijete znači slobodan sat. Međutim, nastavnica iz povijesti je jučer oko 20:30 (prekasno!) objavila neka djeca budu online jer da će sutra (danas) u 8:30 imati video-poziv u kojem će ispitati nekoliko učenika. Povijest je bila na rasporedu tek iza matematike (znači od 9:55). Vjerujem da takve situacije prouzrokuju samo dodatni stres kod djece, a moguće ih je u potpunosti izbjeći: obavijestiti na vrijeme (ne poslije nekih 15:00 sati, pon-pet) i ograničavanje sve bitne komunikacije i nastave na vremenski okvir vlastitog sata. Svako „upadanje“ na tuđi sat djeca plate prekidom koncentracije.

Što se tiče zadataka, prvo sam mislio da bi trebali zadaci biti postavljeni na početku svakog predmetnog sata. Sada ipak mislim da bi bilo bolje da dijete ima na početku dana navedene sve zadatke za taj dan. Tako da, ako neki zadatak ranije riješi, da može prijeći na neki drugi predmet i ranije. Ili ako ima 2 sata istog predmeta taj dan, da su svi zadaci već tu.

Dakle: zadaci na početku dana, a za vrijeme sata prema rasporedu da nastavnik bude dostupan za predavanja, razgovore, pojašnjenja i sl. što trenutno nije uvijek tako."

Mislim da je svima teško u ovoj novonastaloj situaciji, i smatram da se većina sudionika odlično snašla, i učitelji i učenici.

Pohvalila bih i zahvalila se učiteljima. Većina je uvijek na raspolaganju, često poslijepodne, navečer ili kada taj predmet uopće nije po rasporedu. Puni su poticaja i pohvala a to , barem mojem djetetu znači mnogo više od pokude i prijetnje. Najlakše bih to mogla objasniti : koliko daješ, toliko ćeš i dobiti. Većina daje jako puno i puno im hvala na tome.

* Trebalo bi biti manje zadaća.
* Svima nam je teško, moramo i dalje biti podrška jedni drugima.
* Sav teret je prešao sa učitelja na roditelja. Učitelji samo zadaju zadatke, ali ne pomažu u rješavanju istih. Također, zadaci se šalju u prevelikoj mjeri.
* Hvala svim nastavnicima na trudu i zalaganju.